Teofilo Yldefonso

Si Teofilo Yldefonso (namundag, 5 Nob. 1903, Piddig - 19 Hunyo 1942, Capas) https://mb.com.ph/2021/07/30/first-pinoy-olympic-medalist-has-no-known-grave/. Kinua 07-31-21.  iyo an pinakaenot na Filipinong nakasikwit nin medalya sa Pakawat Olimpiko. Siya nakasikwit niin medalyang bronse sa ginibong Olimpiko sa  Amsterdam kan 1928 sa paglangoy, 200-metro  breaststroke.  Naotro pa an panggana niya nin bronseng  medalya sa parehong kompentensya kan taon 1932 na ginibo sa Los Angeles. Kan 1936, sa Olimpikong pakawat ginibo sa Berlin kan taon 1936, siya nagranggong ika-7 sa urumbasan nin paglangoy. An karera niya sa paglangoy nagsuma total na 16 taon.https://olympics.com/en/athletes/teofilo-yldefonso. Kinua 07-31-20221.

Siya nakaamot nin 144 medalya sa 16 na taon kan saiyang karera sa paglangoy sa mga kompetisyon.Lt.Teofilo Yldefonso’s monument unveiled. ilocostimes.com. February 19, 2006 

Pamilya

Namundag kan Nobyembre 5, 1903 sa Piddig, Ilocos Norte, An mga magurang niya iyo sinda Felipe asin Aniceta. Siya an sa tanga sa tolong magturugang, na an matua iyo si Vicente asin ngohod, si Teodoro. An ina niya nagadan sa pangaki ki Teodoro asin ta an ama ninda nagadan man dai naghaloy kaya sindang magtugang na Vicente nagbuhay magsadiri urawang nagaataman sa saindang ngohod na si Teodoro.  An magturugang nakanood na gayo paglayong duman sa haraning salog na Salog Guisit. https://mb.com.ph/2021/07/30/first-pinoy-olympic-medalist-has-no-known-grave/. Kinua 07-31-21.   

Bago pa nagputok an  gera si Yldefonso may agom na, si Manuela Ella kan taon 1925 asin nagkaaki sinda nin anom: Porfirio, Emilio, Felipe, Norma, Herminia, asin si Carmelito.

Gera

Kan 1941 an Estados Unidos naglaog sa  Ikaduwang Gerang Pankinaban kan an Hapon binomba an Pearl Harbor sa Hawaii. Bilang tenyente sa Philippine Scouts, si Yldefonso nadamay sa gera. Kan isinuko ni Heneral Edward P. King an Bataan Peninsula kan Abril 9, 1942, an mga Filipino asin mga Amerikanong tropa pinirit kan Hapon na magmartsa  nin 105 kilometrong distansya poon sa Mariveles, Bataan pasiring sa San Fernando, Pampanga. Sa Capas nautsan-buhay si Yldefonso, sabi sa helang na dysentery.  https://mb.com.ph/2021/07/30/first-pinoy-olympic-medalist-has-no-known-grave/. Kinua 07-31-21
Siya ilinubong sa sarong lulubngan na pangkagabsan asin dai na maaraman kun saen ini.https://www.philstar.com/sports/2021/07/31/2116599/what-happened-last-filipino-back-back-olympic-medalist?utm_campaign=Last%20Filipino%20back-to-back%20Olympic%20medalist&utm_medium=push_notifications&utm_source=izooto. Kinua 07-31-21.
Pamanang walat

Kan 2010, si Yldefonso ibinali sa International Swimming Hall of Fame kan International Swimming Federation huli sa pambihirang istilo niyang paglangoy na inapod na "Istilo Yldefonso" na pig'araraan na gayo asin patin ngonyan pig'aararog kan mga modernong paralangoy asin ta siya binansagan na "Father of Modern Breaststroke". Nagtao ining istilong ini nin bentahe orog na sa mga saradit na Asyanong mga paralangoy.  https://mb.com.ph/2021/07/30/first-pinoy-olympic-medalist-has-no-known-grave/. Kinua 07-31-21

Si Presidente Ferdinand Marcos piggawaran pasib si Yldefonso nin"Presidential Award for Meritorious Service". Kan 2006, sarong marker pinatindog sa saiyang namundagan na banwwaan nin Piddig, Ilocos Norte. Ngonyan, an saiyang rebulto man nakatindog igdi kataid kan nasabing marker.   https://mb.com.ph/2021/07/30/first-pinoy-olympic-medalist-has-no-known-grave/. Kinua 07-31-21

 Toltolan 

Kategorya: Mga medalistang Filipino sa Pakawat Olimpiko
Kategorya: Mga Ilokano